EkBass/fiwiki-20250220-pages-articles huggingface dataset:
Florence Nightingale -mitali

Florence Nightingale -mitali on Punaisen Ristin kansainvälisen komitean jakama mitali, joka luotiin 1912 Florence Nightingalen muiston kunniaksi. Mitali on korkein kansainvälinen huomionosoitus hoitotyössä. Aluksi mitali voitiin myöntää vain naisille, mutta vuoden 1991 sääntöuudistuksen jälkeen myös miehet ovat voineet saada mitalin. Mitali myönnetään "erityisestä rohkeudesta ja omistautumisesta loukkaantuneille, sairaille ja vammaisille tai konfliktien tai onnettomuuksien siviiliuhreille". Lisäksi sen voi saada "esimerkillisestä palveluksesta tai pioneerityöstä julkisen terveydenhuollon ja hoitajakoulutuksen aloilla". Mitalia jaetaan joka toinen vuosi korkeintaan 50 henkilölle. Mitali on myönnetty yli 1300 henkilölle. Suomalaisia mitalin saajia on 21. == Lähteet == Luokka:Punainen Risti Luokka:Ansiomerkit
Frédéric Pietruszka

Frédéric Pietruszka (s. 13. toukokuuta 1954) on Ranskaa edustanut miekkailija, joka on saanut kolme olympiamitalia. Hän kilpaili kesäolympialaisissa vuosina 1976, 1980 ja 1984. Hän osallistui joka kerralla sekä florettiin että sen joukkuekilpailuun. Vuonna 1976 hän sijoittui yksin viidenneksi ja joukkueen kanssa pronssille, vuonna 1980 yksin kahdeksanneksi ja joukkueen kanssa kultasijalle. Vuonna 1984 hän sijoittui yksin neljänneksi ja sai joukkueen kanssa jälleen pronssia.Frédéric Pietruszka Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiavoittajat Luokka:Ranskalaiset olympiamitalistit Luokka:Vuonna 1954 syntyneet Luokka:Elävät henkilöt
Vilmoș Szabo

Vilmoș Szabo (s. 30. joulukuuta 1964 Brașov) on romanialainen entinen miekkailija, joka osallistui kolmiin kesäolympialaisiin vuosina 1984, 1992 ja 1996. Hän sai vuonna 1984 pronssia säilän joukkuekilpailussa.Vilmoş Szabo Biography and Olympic Results | Olympics at Sports-Reference.com == Lähteet == Luokka:Romanialaiset miekkailijat Luokka:Romanialaiset olympiamitalistit Luokka:Vuonna 1964 syntyneet Luokka:Elävät henkilöt
Kotelopalkkisilta

thumb|Kotelopalkkisiltaa alta nähtynä Kotelopalkkisilta on palkkisiltatyyppi, jossa kantavana vaakarakenteena ovat pituussuuntaiset palkit (puuta, teräsbetonia, terästä) ja näiden päällä varsinainen pintarakenne. Lyhyen sillan palkit voivat olla umpinaisia, mutta pitkiin siltoihin käytetään kotelopalkkeja.Matti Gröönroos, Sillat Palkit kannatetaan päistään päätymuureilla ja mahdollisesti väliltä pilareilla tai silta-arkuilla. Lapinlahden silta Helsingissä ja Kiiminkijoen silta Haukiputaalla ovat esimerkkejä kotelopalkkisillasta. Bendorfer Brücke, Reinin ylittävä silta Saksassa oli valmistuessaan lajiltaan maailman pisin, nykyäänkin maansa pisin. ==Lähteet== Luokka:Palkkisillat
Jussi Kari

Johannes (Jussi) Kari (11. maaliskuuta 1887 Mouhijärvi – 5. toukokuuta 1951) oli suomalainen lavastaja ja taidemaalari. Hänen töitään oli ensi kerran julkisesti esillä Turussa vuonna 1908. Karia pidetään yhtenä 1920- ja 1930-luvun merkittävimmistä lavastajista Suomessa. Hänelle myönnettiin Pro Finlandia -mitali vuonna 1950. Karin vanhemmat olivat nahkurimestari D. V. Karinen ja Ida Amanda Viitaniemi. Hän opiskeli Turun Taideyhdistyksen piirustuskoulussa vuosina 1906–1910. Teatterialalle suuntauduttuaan Kari toimi lavastajana muun muassa Koiton näyttämöllä ja Tampereen Työväen Teatterissa, jossa hän teki pitkän uran ja oli tunnettu erityisesti yhteistyöstään ohjaaja Kosti Elon kanssa. Vuosisadan alkupuoliskon ekspressionismin kansainvälisten vaikutteiden on arvioitu näkyneen Karin lavastusnäkemyksessä suomalaisista lavastajista ehkä selvimmin. Kari osallistui 1920-luvulla Tampereen Työväen Teatterin opintomatkalle Berliiniin, jossa hän tutustui saksalaisnäyttämöiden ekspressionistiseen muotokieleen ja omaksui uuden ilmaisun sittemmin vahvasti omassa työssään. ==Lähteet== * *Kuvataiteilijamatrikkeli. * Taivainen, Miia (2001). Lavastettu juttu, s. 12. pro gradu -tutkielma. Jyväskylän yliopisto, taiteen ja kulttuurin tutkimuksen laitos. == Aiheesta muualla == * Taiteilija J. Kari näyttämömaalarina, Aamulehti, 10.02.1924, nro 35, s. 7, Kansalliskirjaston digitaaliset aineistot Luokka:Suomalaiset lavastajat Luokka:Pro Finlandia -palkitut Luokka:Vuonna 1887 syntyneet Luokka:Vuonna 1951 kuolleet
Olavi Runolinna

Erkki Olavi Runolinna (23. tammikuuta 1906 Halikko – 1. maaliskuuta 1971 Helsinki)Kuolinilmoitus, Helsingin Sanomat 7.3.1971, s. 2 oli suomalainen ekonomi ja Lapuan liikkeen kannattaja, joka murhasi Minna Craucherin ampumalla hänet tämän kotona Helsingissä 8. maaliskuuta 1932. Olavi Runolinnan vanhemmat olivat Kaarlo Waldemar Runolinna (aik. Rosenborg, 1877–1927) ja Olga Maria Isaksson (1877–1954). Hänen veljiään olivat Lapuan liikkeessä toiminut Aarne Runolinna ja tekniikan tohtori ja professori Urmas Runolinna. Veljensä Aarnen yrityksessä työskennellyt Olavi Runolinna oli äkkijyrkkä lapualainen, jota vaivasivat fyysiset ja ilmeisesti myös mielenterveydelliset ongelmat. Mäntsälän kapinan aikaan hän oli ”seikkaillut” pistoolin kanssa Hämeenlinnassa ja Riihimäellä, muttei osallistunut itse kapinaan. Hän alkoi talvella 1931–1932 eräiden muiden tavoin epäillä Minna Craucherin lojaaliutta Lapuan liikkeelle. Helmikuussa Craucher oli uhannut hänelle ”vaihtavansa puolta” ja vuoti Mäntsälän kapinan aikana lehdistölle (suurelta osin keksimiään) paljastustietoja liikkeen organisaatiosta ja kapinan valmistelusta. Runolinna päätti murhata Craucherin, jotta tämä ei aiheuttaisi enempää vahinkoa liikkeelle. Hän sopi tapaamisen Craucherin kanssa 8. maaliskuuta tämän omassa asunnossa, jossa keskustelun jälkeen ampui uhriaan kahdesti niskaan. Runolinna tuomittiin marraskuussa 1932 täyttä ymmärrystä vaille ollen tehdystä murhasta seitsemäksi vuodeksi kuritushuoneeseen.Selén 1991, s. 171–174, 182–184, 189. Poliisin murhatutkimuksessa epäiltynä oli myös K. M. Wallenius. Lapuan liikkeen kulissien takana liikkui monenlaisia henkilöitä, jotka halusivat käyttää liikettä omiin tarkoitusperiinsä. Helsingissä toimi Runolinnan johtama radikaali ryhmä, joka uneksi fasistisesta yhteiskunnasta. Ryhmää johti direktorio, johon kuuluivat lisäksi kenraali Hannes Ignatius ja majuri Ragnar Gröning. Ryhmä oli varsin pieni eikä sillä ollut mitään menestymisen mahdollisuuksia. Hankkeen paljastuttua viranomaiset eivät edes syyttäneet Runolinnaa vallankaappauksen suunnittelusta, vaan ainoastaan murhasta. Olavi Runolinna oli 1950-luvun lopulla Göteborgin ja Boråsin suomalaisten helluntaiseurakuntien johtajana.Göteborgin suomalaisen helluntaiseurakunnan historiaa Smyrnan Suomalaisen Helluntairyhmän johtajaksi hänet valittiin 23. helmikuuta 1957. Jouduttuaan hoitamaan kahden seurakunnan asioita, hän jätti tehtävän 13. joulukuuta 1958. ==Lähteet== *Kari Selén: Madame: Minna Craucherin levoton elämä. WSOY, Helsinki 1991. ===Viitteet=== Luokka:Suomalaiset murhaajat Luokka:Lapuan liikkeessä vaikuttaneet henkilöt Luokka:Vuonna 1906 syntyneet Luokka:Vuonna 1971 kuolleet Luokka:Suomalaiset helluntailaiset pastorit
Collapse into Now

Collapse into Now on yhdysvaltalaisen rock-yhtye R.E.M.:n 15. ja viimeinen studioalbumi, joka julkaistiin 8. maaliskuuta 2011. Sen tuottajana toimi Jacknife Lee, joka oli myös yhtyeen edellisen albumin, Acceleraten, tuottaja. == Kappaleet == # # # # # # # # # # # # == Listamenestys == Collapse into Now nousi listojen kärkeen muun muassa Saksassa ja Sveitsissä. Britanniassa ja Billboard 200 -listalla albumi nousi ilmestymisviikollaan viidenneksi. Suomessa albumi oli parhaimmillaan sijalla 17. == Arvostelut == * AllMusic: AllMusic review * The A.V. Club: B+The A.V. Club: Album review * Entertainment Weekly: BEntertainment Weekly: Album review * Pitchfork: 6.8/10Pitchfork Media review * Rolling Stone: Rolling Stone: Album review * Rumba: R.E.M.: Collapse into Now – ”R.E.M. on noussut lähes entisaikojensa hehkuun” Viitattu 5.10.2022. * Soundi: R.E.M.: Collapse Into Now Viitattu 5.10.2022. == Lähteet == Luokka:R.E.M:n albumit Luokka:Vuoden 2011 albumit
Jukka Priha

Jukka Priha (31. toukokuuta 1945 Heinola – 20. toukokuuta 2011 Helsinki) oli suomalainen yrittäjä ja sijoittaja.Oksanen, Kimmo: Isän tehdas määräsi pojan kohtalon. Helsingin Sanomat 22.9.2011, s. C 6. Artikkelin verkkoversio. Priha oli isänsä, teollisuusneuvos Erkki Prihan (1914–1980) perustaman liimateollisuuden yrityksen E. Prihan omistaja. Yritys myytiin 1978–1979 Enso- Gutzeitille, Kemiralle ja Nesteelle, mutta Priha työskenteli sen varatoimitusjohtajana vielä vuoteen 1980, jolloin hän irtisanoutui. Priha aloitti ekonomin opinnot Helsingin Kauppakorkeakoulussa, mutta opinnot keskeytyivät gradu-vaiheessa, kun isä käski pojan yrityksensä palvelukseen. Hän lopetti varsinaisen työnteon 35-vuotiaana. Jukka Prihan sisar oli professori Päivi Setälä. ==Lähteet== Luokka:Suomalaiset liikemiehet Luokka:Vuonna 1945 syntyneet Luokka:Vuonna 2011 kuolleet
Maailman satuaarteet

Maailman satuaarteet on Karisto Oy:n Pokkaristo-sarjassa ilmestynyt kokoelma satuja. Toinen painos on vuodelta 2000. Kirja on pehmeäkantinen ja siinä on 118 sivua. Kunkin sadun yhteydessä on yksi kuva. Sarjan ulkoasun on suunnitellut Timo Kuoppala. == Sisällys == * Ruma ankanpoikanen * Hannu ja Kerttu * Ali Baba ja neljäkymmentä ryöväriä * Keisarin uudet vaatteet * Tuhkimo * Punahilkka * Ruusunen * Lumikki * Rampa == Lähteet == * Maailman satuaarteet, 2. painos (Karisto Oy, 2000) Luokka:Vuoden 2000 kirjat Luokka:Lastenkirjat
Marmoriahvenet

Marmoriahvenet (Aplodactylidae) on ahvenkaloihin kuuluva kalaheimo. Heimon lajeja tavataan läheltä Oseanian ja Etelä-Amerikan rannikkoa lauhkeista ja lämpimistä vesistä. ==Taksonomia ja anatomia== Marmoriahventen taksonominen luokitus on muuttunut 2000-luvulla. Nykyään heimoon katsotaan kuuluvaksi vain yksi suku Aplodactylus ja 5 lajia. Aikaisemmin heimon katsottiin kuuluvan kaksi muutakin sukua Crinodus ja Dactylosargus. Näihin luokitellut lajit eroavat muista Aplodactylus-suvun lajeista lähinnä suomujen koon ja eräiden hampaiden puutteen perusteella. DNA-tutkimuksen perusteella ne eivät kuitenkaan eroa riittävästi muodostaakseen oman sukunsa. Ruumiinrakenteeltaan marmoriahvenet ovat pitkulaisia, ja niiden pää on pyöreähkö ja tukeva ja silmät pienet. Selkäeviä on yksi, ja evän etuosa on piikikäs ja osien välillä on selkeä lovi. Lajien rinta- ja vatsaevät ovat kookkaat. Marmoriahvenlajit ovat väritykseltään tyypillisesti ruskeita, harmaita tai vihertäviä valkoisin kuvion, jotka antavat marmorimaisen värityksen. ==Levinneisyys== Marmoriahvenet ovat mereisiä kaloja, joita tavataan Australian, Uuden- Seelannin, Perun ja Chilen rannikkojen läheisyydestä. Ne elävät koralliriutoilla matalissa vesissä. Marmoriahvenet syövät kasviravintoa ja ovat yleisiä erityisesti suurten makroleväkasvustojen läheisyydessä. ==Lähteet== Luokka:Aurinkoahvenkalat
Voitto (albumi)

Voitto on suomirockyhtye Popedan yhdeksästoista studioalbumi. Albumi julkaistiin 26. lokakuuta 2011, ja sen on tuottanut Jani Viitanen. == Kappaleet == == Kokoonpano == * Pate Mustajärvi – laulu * Costello Hautamäki – kitara, taustalaulu, laulu (kappale 7) * Jyrki Melartin – basso, taustalaulu * Iso-Pate Kivinen – kosketinsoittimet * Lacu Lahtinen – rummut == Arvostelut == * Soundi: Soundi * V2.fi: V2.fi == Lähteet == * Epe's Music Shop === Viitteet === Luokka:Popedan albumit Luokka:Vuoden 2011 albumit Luokka:Jani Viitasen tuottamat albumit
HMS Ulster

HMS Ulster on ollut kolmen Britannian Kuninkaallisen laivaston aluksen nimenä. * HMS Ulster (1915), puomialus * HMS Ulster (1917), R-luokan hävittäjä * HMS Ulster (R83), U-luokan hävittäjä.
Undine

Undine tarkoittaa seuraavia asioita: * undiini, vedenhaltija * SMS Undine, Saksan keisarikunnan laivaston Gazelle-luokan kevyt risteilijä * Undine – Aallotar, Christian Petzoldin elokuva vuodelta 2020 ;Britannian kuninkaallinen laivasto * HMS Undine (1847), alus * HMS Undine (1881), kuunari * HMS Undine (1904), rannikkovartioston alus * HMS Undine (1907), tukikohta-alus * HMS Undine (1917), R-luokan hävittäjä * HMS Undine (N48), U-luokan sukellusvene * HMS Undine (R42), U-luokan hävittäjä.
Hevonperse

Hevonperse on koski Kuusinkijoessa Kuusamossa. Koski on lähellä Karhunkierrosta. ==Lähteet== Luokka:Kuusamon kosket Luokka:Koutajoen vesistö
Vjatkanhevonen

Vjatkanhevonen on vaarantunut hevosrotu, joka on peräisin entiseltä Vjatkan, nykyisin Kirovin alueelta Venäjältä. Vjatkanhevosia on lähinnä Kirovin ja Udmurtian alueilla. == Ominaisuudet == Vjatkanhevonen on monipuolinen, sisukas ja kestävä rotu. Sitä käytetään ratsastukseen, ajoon ja kevyeen työhön. Rotu on luonteeltaan aulis ja rehellinen sekä helppo käsitellä. Vjatkanhevosella on pieni pää ja paksu, vahva kaula. Lavat ovat voimakkaat, runko syvä ja lautaset lihaksikkaat. Jouhet ovat tuuheat ja talviturkki paksu. Väri on yleisimmin hallakko tai rautiaan- tai ruunikonpäistärikkö, joskus ruunikko. Keskikorkeus on 140 cm ja keskipaino 400 kg. Vuonna 1917 rotu oli jo sukupuuton partaalla, ja Venäjän vallankumouksen jälkeen tehtiin joitain yrityksiä sen pelastamiseksi. Vuonna 2003 vjatkanhevosia oli noin 560, ja vuonna 2007 se mainittiin FAO:n vaarantuneiden eläinrotujen luettelossa. == Historia == Vjatkahevosen kehittymiseen ovat vaikuttaneet Kirovin, Udmurtian ja läntisen Permin alueiden maasto ja ilmasto. Rodun ulkomuotoon ovat ehkä vaikuttaneet Novgorodin siirtolaisten 1300-luvulla Pohjois-Venäjälle tuomat eestinhevoset ja klepperit sekä myöhemmin Uralin kaivoksille tuodut eestinhevoset. Vjatkanhevonen oli tunnettu työhevosominaisuuksistaan, kestävyydestään, nopeudestaan ja taloudellisuudestaan. 1800-luvun alkupuolella sitä käytettiin usein vetämään troikkaa, ja joitakin yksilöitä vietiin Vjatkasta muun muassa Puolaan. Myös konikponien uskotaan vaikuttaneen vjatkanhevoseen. == Lähteet == Luokka:59.2 Nisäkkäät Luokka:Venäläiset hevosrodut Luokka:Pienhevoset
HMS Urchin

HMS Urchin on ollut neljän Britannian Kuninkaallisen laivaston aluksen nimenä. * HMS Urchin (1797), tykkivene * HMS Urchin (1917), R-luokan hävittäjä * HMS Urchin (N97), U-luokan sukellusvene * HMS Urchin (R99), U-luokan hävittäjä
Daniele Bracciali

Daniele Bracciali (s. 10. tammikuuta 1978 Arezzo) on italialainen tennispelaaja. Parhaimmillaan hän on ollut kaksinpelissä ATP-listan sijalla 49 toukokuussa 2006 ja nelinpelissä sijalla 21 kesäkuussa 2012. Urallaan hän on voittanut yhden ATP-turnauksen kaksinpelissä ja viisi turnausta nelinpelissä. Grand Slam -turnauksissa Bracciali on päässyt kaksinpelissä parhaimmillaan kolmannelle kierrokselle Wimbledonissa vuosina 1998 ja 2006. Ensimmäisen turnausvoittonsa kaksinpelissä Bracciali saavutti Casablancassa huhtikuussa 2006 voitettuaan loppuottelussa Nicolás Massún luvuin 6–1, 6–4. Nelinpelissä hän otti ensimmäisen turnausvoittonsa vuonna 2005 Milanon turnauksessa Giorgio Galimbertin kanssa. Vuonna 2010 hän voitti Pietarin turnauksen Potito Staracen kanssa. Vuonna 2011 Bracciali voitti 's-Hertogenboschin turnauksen František Čermákin kanssa ja Kitzbühelin turnauksen Santiago Gonzálezin kanssa. Joulukuussa 2007 ATP ilmoitti Braccialin saaneen kolmen kuukauden kilpailukiellon lyötyään vetoa tennisotteluista. == Lähteet == == Aiheesta muualla == * Daniele Bracciali ATP:n sivuilla Luokka:Italialaiset tennispelaajat Luokka:Vuonna 1978 syntyneet Luokka:Elävät henkilöt
Jaakko Eino Kalevi

Jaakko Eino Kalevi (oik. Jaakko Eino Kalevi Savolainen, s. 1984 Jyväskylä) on suomalainen säveltäjä ja muusikko. == Diskografia == === Sooloura === *Jaakko Eino Kalevi & Long-Sam (7", 2001, Kosto) *Jaakko: The Maker And Creator Of The Devil (7", 2004, Helmi Levyt, Addiktaphone, Sami Nybacka) *Jaakko (7", 2005, Helmi Levyt) *Dragon Quest (LP, 2007, Helmi Levyt) *Syntymäpäivälaulajana/ As A Birthdaysinger (CDR, 2008, Helmi Levyt) *With Rajputana RIfles Band/ Oodi Rotan Vuodelle (MC, 2008, Helmi Levyt) *Modern Life (LP/CD, 2010, Helmi Levyt) *Live From The Muscle Temple (MC, 2011, JEKS Viihde) *Sound vs. Color 6 (MC, 2011, JEKS Viihde) *Eino Järvelin Laulaa (MC, 2011, JEKS Viihde) *Töölö Labyrinth (CD, 2011, JEKS Viihde) *Eino Järvelin Laulaa (7", 2012, Two Pyramids On The Street) *Jaakko Eino Kalevi (CD/LP/LP+7", 2015, Weird World) *Out of Touch (CD/LP, 2018, Domino) *Chaos Magic (2023, Domino) === Muut === *Laulurastas: Onni (7", 2001, Rikos Records) *Laulurastas: Aika Hiljasta (7", 2002, Rikos Records) *Puppa J & Tasottavat: "Hourglass" (7", 2003, Black Hula Records) *Vapauskysymys: Vapauskysymys (7", 2004, Rikos Records) *Puppa J: "No Ghetto" (7", 2004, Black Hula Records) *"Goodness Gracious - Reggae From Finland" (CD, 2005, Fat Belt Records) *"Suomifunkulaa 1" (LP, 2006, Pingispong Records) *Puppa J & Tasottavat: "Morobless" (CD, 2006, Fat Belt Records) *"Flamongo Samoojat" (CD, 2007, Flamongo Samoojat) *Profeetta & Uusi Maailmanuskonto: "Hallusinogenesis" (CD, 2007, Helmi Levyt) *Profeetta & Uusi Maailmanuskonto: "Ordo Umu Okkultis" (CD, 2008, Helmi Levyt) *Muuan Mies/Joose Keskitalo: "Helsinkiin/Pieni Osa" (7", 2009, Helmi Levyt) *Muuan Mies: "Tyhjyydestä Tullaan" (CD, 2009, Helmi Levyt) *Yön Syke: "Gordon/Annoin Kaikkeni" (7", 2010, JEKS Viihde) *Mad Spiders: "PMA/Cosmic Horror" (7", 2010, JEKS Viihde) *"Top Nice Compilation 1" (CDr, 2010, Top Nice Records) *"Suomifunkulaa 2" (LP, 2010, Pingispong Records) *"Born Free Vol 1" (LP, 2011, Born Free Records) Luokka:Suomalaiset muusikot Luokka:1980-luvulla syntyneet Luokka:Elävät henkilöt
92 Undina

92 Undina on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. H. F. Peters vuonna 1867. Undina on melko suuri päävyöhykkeen kappale, sillä sen läpimitta on noin 126 kilometriä. Se kuuluu X-tyypin asteroideihin, ja vuorokauden pituus sen pinnalla on noin 15,94 tuntia. ==Lähteet== *JPL Small-Body Database Browser: 92 Undina *IAU Minor Planet Center: Discovery Circumstances: Numbered Minor Planets *Numbered minor planets Luokka:Päävyöhykkeen asteroidit
Nalle Puhin elokuva

Nalle Puhin elokuva (, levitetty myös nimellä Nalle Puhin elokuva – uudet seikkailut Puolen hehtaarin metsässä) on vuonna 2011 julkaistu yhdysvaltalainen koko perheen animaatioelokuva, jota ovat innoittaneet A. A. Milnen Nalle Puh -kirjat. Elokuva kuuluu Disneyn Nalle Puh -tuoteperheeseen. Se on yhteensä viides elokuvateattereissa julkaistu Nalle Puh ja toinen Walt Disney Animation Studiosilta. Nalle Puhin elokuva on Disneyn 51. animaatioelokuva. Elokuvassa Nalle Puh, Tiikeri, Kani, Nasu, Pöllö, Ihaa, Kengu ja Ruu lähtevät pelastamaan Risto Reipasta väärinkäsityksen kautta luodulta viholliselta. Elokuvan ohjasivat Stephen J. Anderson ja Don Hall ja tuottivat Peter Del Vecho, Clark Spencer, John Lasseter ja Craig Sost. Elokuvan alkuperäisessä versiossa kertojana toimii John Cleese. Nalle Puhin elokuva sisältää kuusi kappaletta Kristen Anderson-Lopezilta ja Robert Lopezilta sekä näyttelijä ja muusikko Zooey Deschanelin tulkinnan elokuvan tunnuskappaleesta. Elokuvan tuotanto alkoi syyskuussa 2009, kun John Lasseter tiedotti Disneyn haluavan luoda elokuvan, joka ”yhdistää sukupolvia”. Elokuvaa levitti Walt Disney Pictures. Se sai ensi-iltansa Britanniassa 15. huhtikuuta ja Yhdysvalloissa 15. heinäkuuta 2011. Suomen ensi-iltansa elokuva sai syyskuussa 2011. Siitä lähtien sitä on esitetty Helsingissä Finnkinon elokuvateattereissa viikoittain yli 12 vuoden ajan, lukuun ottamatta koronapandemian sulkuja. Se on todennäköisesti pisimpään yhtäjaksoisesti esitetty elokuva koko Suomessa. == Ääninäyttelijät == Alkuperäinen näyttelijä Suomalainen näyttelijä Rooli Jim Cummings Jarmo Koski (dialogi) Tom Pöysti (laulu) Nalle Puh Petri Hanttu Tikru Tom Kenny Aarre Karén Kani Craig Ferguson Tuomas Mattila Pöllö Travis Oates Riko Eklundh Nasu Bud Luckey Markus Bäckman Ihaa Jack Boutler Miro Widell Risto Reipas Kristen Anderson-Lopez Tiina Bergström Kengu Wyatt Dean Hall Akira Takaki Ruu Huell Howser Aarni Kivinen Pahko () John Cleese Heikki Sankari tarinan kertoja * Suomenkielinen ohjaus: Markus Bäckman ja Carla Rindell (Ihaan dialogi ja laulu) * Suomenkielinen käännös: Päivi Kangas == Soundtrack == ===Taustaa=== Etsiessään lauluntekijöitä elokuvaan ohjaajat Stephen Anderson ja Don Hall lähettivät materiaalia viidelle lauluntekijätiimille. Kaksikko ihastui välittömästi Robert Lopezin ja tämän vaimon Kristenin demoon. Lopezit kirjoittivat elokuvaan seitsemän kappaletta. Zooey Deschanel esittää kolme elokuvan kappaleista, mukaan lukien otteen tunnuskappaleesta "A Very Important Thing to Do". Elokuvamusiikin on säveltänyt Henry Jackman yhdessä Christopher Willisin kanssa. Elokuvan trailerissa kuullaan englantilaisen rockyhtye Keanen kappale ”Somewhere Only We Know”. Kappale ei kuitenkaan ole mukana elokuvan soundtrack-albumilla. === Kappalelista === == Lähteet == Luokka:Nalle Puh -elokuvat Luokka:Yhdysvaltalaiset elokuvamusikaalit Luokka:Vuoden 2011 yhdysvaltalaiset elokuvat
156 Xanthippe

156 Xanthippe on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. Palisa vuonna 1875. Pikkuplaneetta sai nimensä antiikin kreikkalaisen filosofin Sokrateen vaimon, Ksanthippen mukaan. Koska Xanthippen läpimitta on noin 121 kilometriä, se on melko suuri kappale päävyöhykkeellä. Se on tumma C-tyypin asteroidi, jonka pinnalla vuorokauden pituus on noin 22,37 tuntia. ==Lähteet== *JPL Small-Body Database Browser: 156 Xanthippe * *IAU Minor Planet Center: Discovery Circumstances: Numbered Minor Planets *Numbered minor planets Luokka:Päävyöhykkeen asteroidit
Morley

Morley voi tarkoittaa muun muassa: == Henkilöt == === Sukunimi === * Bob Morley (s. 1984), australialainen näyttelijä * Edward Morley (1838–1923), yhdysvaltalainen fyysikko, toinen Michelsonin–Morleyn kokeen keksijöistä * Frank Morley (1860–1937), brittiläis-yhdysvaltalainen matemaatikko, Morleyn lauseen keksijä * John Morley (1838–1923), brittiläinen poliitikko ja kirjailija * Malcolm Morley (1931–2018), brittiläis-yhdysvaltalainen taidemaalari * Robert Morley (1908–1992), englantilainen näyttelijä * Samuel Morley (1809-1886), brittiläinen poliitikko ja liikemies * Sylvanus Morley (1883–1948), yhdysvaltalainen arkeologi ja epigrafi, mayakulttuurin tutkija * Thomas Morley (1557/1558–1602), brittiläinen säveltäjä, urkuri ja musiikkiteoreetikko * Tyler Morley (s. 1991), kanadalainen jääkiekkoilija === Etunimi === * Morley Safer (1931-2016), kanadalainen reportteri ja kirjeenvaihtaja ==Paikannimi== *Morley, Englannin Derbyshire *Morley, Englannin Norfolk *Morley, Englannin West Yorkshire *Morley, Kanadan Alberta *Morley, Kanadan Ontario *Morley, Ranska *Morley, Yhdysvaltojen Iowa *Morley, Yhdysvaltojen Michigan *Morley, Yhdysvaltojen Missouri ==Muu== * Morley, useassa elokuvassa ja televisiosarjassa käytetty kuvitteellinen savukemerkki Luokka:Sukunimet
182 Elsa

182 Elsa on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi, jonka löysi J. Palisa vuonna 1878. Elsan läpimitta on noin 44 kilometriä ja vuorokauden pituus sen pinnalla on noin 80,09 tuntia. Elsa on S-tyypin asteroidi. ==Lähteet== *JPL Small-Body Database Browser: 182 Elsa * *IAU Minor Planet Center: Discovery Circumstances: Numbered Minor Planets *Numbered minor planets Luokka:Päävyöhykkeen asteroidit
Pylkkänen

Pylkkänen on suomalainen sukunimi, joka on tai on ollut muun muassa seuraavilla henkilöillä: * Arvo A. Pylkkänen (1898–1960), kustantaja ja kirjailija * Eetu Pylkkänen (s. 1998), jääkiekkoilija * Elina Pylkkänen, taloustieteilijä ja Palkansaajien tutkimuslaitoksen johtaja * Helena Pylkkänen (s. 1945), kuvanveistäjä * Hilma Pylkkänen (1865–1947), kirjailija * Hilma Rantanen-Pylkkänen (1875–1943), näyttelijä ja teatterinjohtaja * Juhani Pylkkänen (s. 1947), tekniikantutkija, professori * Jussi Pylkkänen (s. 1963), suomalais-brittiläinen arvotaidemeklari * Kaisa Pylkkänen (s. 1974), käsikirjoittaja, ohjaaja ja stand up -koomikko * Kosti Pylkkänen (1892–1974), jääkärieversti * Leena Pylkkänen (s. 1956), pituushyppääjä ja pikajuoksija * Linda Pylkkänen (1881–1950), opettaja ja suomentaja * Matti Pylkkänen (1924–2017), insinööri ja yritysjohtaja, teollisuusneuvos * Matti Pylkkänen (1929–2004), koripalloilija * Milla-Mari Pylkkänen (s. 1993), näyttelijä ja muusikko * Paavo Pylkkänen (s. 1959), filosofi * Riitta Pylkkänen (1910–1982), taidehistorioitsija * Tauno Pylkkänen (1918–1980), säveltäjä ja musiikkiarvostelija == Kuvitteellisia henkilöitä == * Konsta Pylkkänen, filosofi Veikko Huovisen romaanissa Havukka-ahon ajattelija
Skog

Skog () on muun muassa seuraavien henkilöiden sukunimi: * Albin Skog (1869–1944), suomalainen insinööri, vesi- ja jätevesilaitosten suunnittelija, toteuttaja ja johtaja * Alma Skog (1846–1939), suomalainen hovioikeudenneuvoksetar ja sosiaalisen toiminnan edistäjä * Emil Skog (1897–1981), suomalainen poliitikko (SDP, TPSL) * Helge Skog (1904–1962), suomalainen runoilija * Hjalmar Skog (1888–1961), suomalainen jääkärimajuri * Karolina Skog (s. 1976), ruotsalainen ympäristöpuolueen poliitikko ja ministeri * Linnea Skog (s. 2003), suomalainen lapsinäyttelijä * Netta Skog (s. 1990), suomalainen harmonikansoittaja.
Henkikaartin Preobraženskin rykmentti

Henkikaartin Preobraženskin Hänen majesteettinsa rykmentti () oli Venäjän keisarillisen armeijan vanhin kaartin jalkaväkirykmentti. Rykmentin nimi juontaa Moskovan ulkopuolella sijainneesta Preobraženskojen kylästä, jonne joukko-osasto oli alkujaan sijoitettuna. Preobraženije tarkoittaa Kristuksen kirkastumista. Luokka:Rykmentit Luokka:Venäjän keisarillinen kaarti
Finlayson (kaupunginosa)

Finlayson (aikaisemmin Näsi) on Tampereen I kaupunginosa. Se koostuu vanhasta Finlaysonin tehdasalueesta, Näsinpuistosta, Mustanlahden satama-alueesta sekä Hämeenpuiston ja Satakunnankadun rajaamista asuinkortteleista. Idässä alue rajoittuu Tammerkoskeen. Finlaysonissa sijaitsevat muun muassa Tallipiha ja Finlaysonin kirkko. Kaupunginosassa on myös kolme palatsirakennusta: Finlaysonin palatsi, Näsilinna ja Pikkupalatsi. Alueelta alkavat Nalkalaan saakka ulottuvat Näsilinnankatu ja Kuninkaankatu sekä Hämeenpuiston poikki ulottuvat Puuvillatehtaankatu ja Näsijärvenkatu. Naapurikaupunginosia ovat etelässä Tammerkoski (II kaupunginosa) ja lännessä Amuri (IV ja V kaupunginosat). Alkujaan Finlaysonin alue puuvillatehtaan länsipuolella oli tehtaan työläisten ja toimihenkilöiden asuinalue; tosin työväen ja toimihenkilöiden asuttamat tontit olivat ulkonäöltään aivan erilaiset. Maija Louhivaara: Tampereen kadunnimet, s. 56. Tampereen museoiden julkaisuja 51, 1999, Tampere. ==Lähteet== ==Aiheesta muualla== *
Särkänniemi (kaupunginosa)

Särkänniemi on Tampereen 8. kaupunginosa, joka sijaitsee Näsijärven rannalla Amurin ja Finlaysonin kaupunginosien pohjoispuolella. Se rajoittuu etelässä Paasikivenkatuun, jonka toisella puolella on Amurin kaupunginosa, sekä lännessä Santalahden kaupunginosaan. Näsinneulan ja Särkänniemen huvipuiston lisäksi kaupunginosassa sijaitsee muun muassa Onkiniemen asuinalue, vanha Haarlan paperitehtaan rakennus ja toimintansa lopettanut Amurin rautatieseisake. Kaupunginosaan luetaan mukaan myös Näsijärvessä sijaitseva Siilinkarin luoto. == Historia == Särkänniemen länsipuolella sijaitseva Onkiniemi oli suosittu uimaranta jo 1800-luvulla. Särkänniemen ensimmäinen osa-asemakaava vahvistettiin vuonna 1915 ja koko alueen asemakaava vuonna 1921 sekä Santalahden asemakaava vuonna 1945. Osa alueen kaduista on nimetty tehtaiden omistajasukujen mukaan; Haarlan paperitehtaan perustaja, kauppaneuvos Rafael Haarla, jonka mukaan on nimetty Haarlankatu, lahjoitti Tampereen kaupungille Hämeensillan patsaat vuonna 1929. Maija Louhivaara: Tampereen kadunnimet, s. 74–75. Tampereen museoiden julkaisuja 51, 1999, Tampere. === Tehtaat === Särkänniemen kaupunginosaan liittyy sen länsipuolella sijaitseva Santalahti, joka on nimetty Näsijärven samannimisen lahden mukaan. Alueen ensimmäinen teollisuuslaitos oli vuonna 1852 perustettu Elianderin tulitikkutehdas; myöhemmin syntyneitä ovat olleet muiden muassa Sahanterä Oy (1889), Näsijärven Pahvitehdas (1909), Haarlan paperitehdas (1920) ja OTK:n tulitikkutehdas (1926). ==Lähteet== == Aiheesta muualla == *
Tampella (kaupunginosa)

Tampella (vuoteen 2002 Naistenlahti) on Tampereen 9. kaupunginosa, joka muodostuu vanhasta Tampellan tehdasalueesta, Armonkallion asuntoalueesta ja Naistenlahden satama-alueesta. Maija Louhivaara: Tampereen kadunnimet, s. 76. Tampereen museoiden julkaisuja 51, 1999, Tampere. Näsijärven rannalla sijaitsevan sisäisesti epäyhtenäisen kaupunginosan naapurikaupunginosia ovat Lapinniemi, Lappi, Osmonmäki, Tammela, Jussinkylä, Finlayson ja Särkänniemi. Tampellassa Näsijärven rannalla toimii Naistenlahden voimalaitos. ==Kuvagalleria== Naistenlahti Power Plant, July 2017.jpg|Tampereen Sähkölaitoksen Naistenlahden voimala. Näsinneula view 18.jpg|Ranta-Tampella rakenteilla vuonna 2020. Tampella vuonna 1953. Kuva Veikko Kanninen, Vapriikin kuva-arkisto. (15812229914).jpg|Tampella vuonna 1953. Tampellan esplanadi 1.jpg|Tampellan esplanadi. Näsinneula view 12.jpg|Tampellan aluetta Näsinneulasta kuvattuna syyskuussa 2020. ==Lähteet== == Aiheesta muualla == * Tampella avautuu -kulttuuriraitti *
Harry Shum Jr.

Harry Shum Jr. (s. 28. huhtikuuta 1982 Limón, Costa Rica) on yhdysvaltalainen näyttelijä, tanssija ja koreografi. ==Nuoruus== Shum syntyi Limónissa Costa Ricassa. Hänen äitinsä on kotoisin Hongkongista ja isänsä Kantonista Kiinasta.Harry Shum is full of Glee Shumilla on kaksi isosiskoa, Susana ja Cristina.Internet Movie Database - Harry Shum Jr. - Biography Perhe muutti San Franciscoon Shumin ollessa 6-vuotias.Yellow Magazine - Harry Shum Jr. Puts the Moves on America Shum on kiitollinen kansainvälisestä taustastaan ja kokee saaneensa parhaat puolet monesta kulttuurista. Hän puhuu englantia, espanjaa ja kiinaa. ==Ura== Shum alkoi luoda uraa tanssijana San Franciscossa valmistuttuaan lukiosta. Hän toimi useiden tunnettujen muusikoiden kuten Beyoncén, Mariah Careyn, Jennifer Lopezin ja Ashantin taustatanssijana. Hän tanssi Applen iPod-mainoksessa. Shum sai pienen roolin televisiosarjasta Käytäväpeliä vuonna 2003. Tämän jälkeen hän esiintyi tanssiaiheisissa elokuvissa You Got Served, Stomp the Yard ja Center Stage: Turn It Up.Internet Movie Database - Harry Shum Jr. Shum on näytellyt televisiossa musiikaalisarjassa Glee vuodesta 2009. Hänen roolinsa oli aluksi pieni, mutta sarjan kolmannella tuotantokaudella hänen roolihahmostaan Mike Changista tehtiin yksi sarjan päähenkilöistä.Entertainment Weekly - Harry Shum Jr. bumped up to regular on 'Glee' Shum toimii koreografina tanssia käsittelevässä televisiosarjassa The Legion of Extraordinary Dancers. Hän on myös näytellyt sarjassa. Shum esiintyi tanssielokuvassa Step Up 3D vuonna 2010. Vuonna 2011 Shum esiintyi action-painotteisessa lyhytelokuvassa 3 Minutes, joka sai suosiota. Elokuva huomioitiin mm. New York PostissaNew York Post - '3 Minutes' for Harry Shum to save the world, Seventeen MagazinessaSeventeen - Harry Shum, Jr. From Glee Stars In Action-Packed YouTube Film! ja virallisella Star Wars -sivustollaStar Wars Blog - Glee Goes Geek in 3 Minutes . Shum näyttelee vuonna 2016 alkaneessa Shadowhunters-sarjassa Magnusta. ==Filmografia== ===Elokuvat=== Vuosi Elokuva Rooli Muuta 2004 You Got Served tanssija 2007 Stomp the Yard tanssija 2008 The Onion Movie tanssija 2008 Step Up 2: The Streets Cable 2008 Center Stage: Turn It Up klubitanssija 2010 Our Family Wedding Harry 2010 Step Up 3D Cable 2011 3 Minutes Harry lyhytelokuva 2012 White Frog Chaz Young ===Televisiosarjat=== Vuosi Televisiosarja Rooli Muuta 2003 Käytäväpeliä Fletcher 1 jakso 2005 Committed kiinalainen lähetti 1 jakso 2007 Viva Laughlin tanssija 1 jaksoa 2008 iCarly Yûki erikoisjakso iCarly: iGo to Japan 2008 Zoey 101 Roy 1 jakso 2008 Rita Rocks Zack 1 jakso 2008 Kampus Greek Vance, Omega Chi -veli 3 jaksoa 2009– Glee Mike Chang 2010 The Legion of Extraordinary Dancers Elliot Hoo 7 jaksoa 2016- Shadowhunters Magnus Bane ==Lähteet== ==Aiheesta muualla== * * * Harry Shum Jr. TV.com-sivustolla * Fox - Glee Cast - Harry Shum Jr. Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset tanssijat Luokka:Yhdysvaltalaiset koreografit Luokka:Costaricalaiset henkilöt Luokka:Vuonna 1982 syntyneet Luokka:Elävät henkilöt
Henkikaartin Semjonovin rykmentti

Henkikaartin Semjonovin rykmentti () oli Venäjän keisarillisen armeijan vanhimpia kaartin jalkaväkirykmenttejä. Rykmentin nimi juontaa Moskovan ulkopuolella sijainneesta Semjonovskojen kylästä, jossa joukko-osasto alkujaan luotiin ja jonne se oli sijoitettuna Pietari I:n nuoruusvuosina. == Historia == Joukko-osaston historia juontaa aina nuoren Pietari I:n leikkiarmeijaan ja vuoteen 1683. Vuonna 1700 siitä tehtiin Semjonovin Henkikaartin rykmentti Moskovan ulkopuolella sijainneen Semjonovskajan kylän mukaan, jonne se oli sijoitettu. Vuodesta 1723 lähtien rykmentti oli sijoitettuna Pietariin. Suuren Pohjan sodan aikana rykmentti soti Narvan taistelussa ja vuonna 1703 se kunnostautui Nevanlinnan piirityksessä ja Ruotsin laivaston kaappaamisessa Neva suulla. Rykmentti oli osallisena Venäjän-Turkin sotaan 1735 sekä Venäjän ja Ruotsin välisiin sotiin (1741–1743 ja 1788–1790). Napoleonin sodissa Ranskaa vastaan Semjonovin rykmentti oli mukana useaan otteeseen (1805, 1806–1807, 1812–1814). Se otti osaa myös Venäjän ja Turkin välisiin sotiin 1800-luvulla (1828–1829 ja 1877–1878). Vuonna 1905 rykmentti osallistui Moskovassa puhjenneen kapinan kukistamiseen. Ensimmäisen maailmansodan aikana rykmentti lähetettiin lounaisrintamalle osana 1. Kaartin jalkaväkidivisioonaa. Rykmenttiä komensi silloin suomalaistaustainen kenraalimajuri Johan Emil von Etter, joka oli rykmentin komentaja 1913-1916. Rykmentin reservipataljoona, joka jäi Pietariin, otti osaa helmikuun vallankumoukseen 1917. Maaliskuussa 1918 Semjonovin henkikaartin rykmentti palasi sodasta Pietariin (nyt venäjäksi nimellä Petrograd), ja se lakkautettiin samassa kuussa. Luokka:Rykmentit Luokka:Venäjän keisarillinen kaarti
Lindstedt

Lindstedt on muun muassa seuraavien henkilöiden sukunimi: * Anders Lindstedt (1854–1939), ruotsalainen matemaatikko, professori ja virkamies * Arvid Fabian Lindstedt (1843–1935), suomalainen kauppias, talousneuvos ja lahjoittaja * Esko Lindstedt (s. 1943), suomalainen järjestö- ja yritysjohtaja, maanviljelysneuvos * Frans Lindstedt (1865–1943), suomalainen maanviljelijä, asekeräilijä ja museo- ja kotiseututyön harrastaja * Johan K. Lindstedt (1864–1929), suomalainen antikvaarinen kirjakauppias ja monilajiurheilija * Jouko Lindstedt (s. 1955), slaavilaisten kielten professori, esperantisti * Jukka Lindstedt (s. 1958), suomalainen juristi, apulaisoikeusasiamies, tuomari, presidentin oikeudellinen neuvonantaja * Laura Lindstedt (s. 1976), suomalainen kirjailija, kirjallisuudentutkija * Pauline Brunius, o.s. Lindstedt (1881–1954), ruotsalainen näyttelijä ja teatterinjohtaja * Robert Lindstedt (s. 1977), ruotsalainen tennispelaaja * Rosa Lindstedt (s. 1988), suomalainen jääkiekkoilija * Wilhelm Lindstedt (1838–1915), suomalainen pappi ja opettaja, valtiopäivämies
Neljä minuuttia

Neljä minuuttia (Vier Minuten) on Chris Krausin ohjaama, vuonna 2006 julkaistu draamaelokuva naisvankilan pianonsoiton opettajasta (Monica Bleibtreu) ja murhaajasta (Hannah Herzsprung). Pianonsoiton opettaja Gertrud Krüger opettaa murhasta tuomittua Jennyä konserttikilpailua varten. Luokka:Saksalaiset draamaelokuvat Luokka:Vuoden 2006 saksalaiset elokuvat Luokka:Vankilaelokuvat
Neljäs Harkovan taistelu

Neljäs Harkovan taistelu oli neljäs Saksan ja Neuvostoliiton välinen taistelu Harkovan kaupungista toisessa maailmansodassa 12.–23. elokuuta 1943. Saksalaiset olivat aiemmin onnistuneet torjumaan puna-armeijan yritykset valloittaa kaupunki takaisin. Saksalaisten hävittyä Kurskin taistelun, Josif Stalin määräsi operaatio Polkovodets Rumyantsevin, jonka yksi päämääristä oli vallata Harkova ja Belgorod takaisin. Puna-armeija menetti taistelussa 450 panssarivaunua 800:sta, mutta onnistui siitä huolimatta pakottamaan Erich von Mansteinin johtamat Saksan 4. panssaridivisioonan, 8. armeijan, XI armeijakunnan ja taisteluosasto Kempfin vetäytymään kaupungista. Neuvostoliitto sai valloitettua kaupungin lopullisesti 23. elokuuta. Harkova4 Taistelu4 Harkova4
Julius Babatunde Adelakun

Julius Babatunde Adelakun (s. marraskuu 1934) on nigerialainen roomalaiskatolinen piispa. Hänet vihittiin papiksi Oyon hiippakuntaan 27. kesäkuuta 1965 ja nimitettiin sen vihkipiispaksi sekä Thunigaban titulaaripiispaksi 16. marraskuuta 1972. Piispaksi vihkiminen seurasi 11. helmikuuta 1973. Pääkonsekraattorina toimi Owen McCoy, jota avustivat Michael Patrick Olatunji Fagun ja Anthony Olubunmi Okogie.Catholic-Hierarchy.org: Bishop Julius Babatunde Adelakun 13\. huhtikuuta 1973 Adelakun sai nimityksen Oyon piispaksi, jona hän toimi, kunnes jäi eläkkeelle 4. marraskuuta 2009. == Lähteet == Luokka:Nigerialaiset papit Luokka:Katoliset piispat Luokka:Vuonna 1934 syntyneet Luokka:Elävät henkilöt
Timo Räihä

Timo Johannes Räihä (s. 18. joulukuuta 1953 Parikkala) on suomalainen painija, joka ylsi SM-mitaleille 1970-luvulla. Räihän painiura sai alkunsa 1970-luvulla. Hän voitti juniorien SM-pronssia 1971 sarjassa 81 kg Kankaanpäässä. Ensimmäisen aikuisten SM-mitalinsa hän saavutti ottelemalla yli 90 kg sarjassa pronssille vuonna 1976. Hän saavutti tässä painoluokassa SM- hopeaa kahdesti, vuonna 1978 kreikkalais-roomalaisessa painissa ja 1979 vapaapainissa.. Painiuransa jälkeen Räihä on juossut 26 täyttä maratonia, ja hiihtänyt yli 20 pitkänmatkan Finlandiahiihtoa. Räihä on istunut kristillisdemokraattien jäsenenä kaksi kautta Lahden kaupunginvaltuustossa. Hän on ollut eduskuntavaaliehdokkaana vuosien 2011 ja 2015 vaaleissa tulematta kuitenkaan valituksi. == Lähteet == * http://www.mahdollisuus.fi/stoorit/painijasta-evankelistaksi * http://timojohannes.blogspot.com === Viitteet === Luokka:Suomalaiset painijat Luokka:Suomen Kristillisdemokraattien poliitikot Luokka:Lahden kaupunginvaltuutetut Luokka:Vuonna 1953 syntyneet Luokka:Elävät henkilöt
Jääpallon SM-sarjakausi 1981–1982

Jääpallon Suomen mestaruus 1982 ratkaistiin kaksinkertaisen sarjan päätteeksi pelatuilla play off -otteluilla. Mestaruuden voitti Oulun Luistinseura == Mestaruussarja == === Sarjataulukko === Joukkue O V T H Maalit P Oulun Luistinseura 18 15 1 2 111–50 31 Porvoon Akilles 18 13 1 4 89–47 27 Helsingin IFK 18 12 0 6 95–57 24 Oulun Palloseura 18 10 1 7 64–39 21 Warkauden Pallo -35 18 10 1 7 70–57 21 Veitsiluodon Vastus 18 6 2 10 58–71 14 Lappeenrannan Veiterä 18 6 1 11 52–85 13 Botnia-69 18 6 1 11 52–87 13 Mikkelin Kampparit 18 4 1 13 47–75 9 Jyväskylän Seudun Palloseura 18 3 1 14 39–109 7 JPS putosi sarjasta suoraan. Kampparit säilyi karsinnan jälkeen. Sarjaan nousi Keminmaan Pallo. ===Runkosarjan parhaat maalintekijät=== Sija Pelaaja Joukkue Maalit 1\. Veikko Niemikorpi HIFK 44 2\. Matti Alatalo OLS 34 3\. Pekka Vartiainen Akilles 32 4\. Seppo Laakkonen WP-35 29 5\. Eero Hamari OLS 19 6\. Kari Helin Akilles 17 == Välierät == Välierät pelattiin kaksiosaisina ja ne aloitettiin runkosarjassa heikommin menestyneen kotikentällä. Samoin meneteltiin myös loppuotteluissa. Pronssiottelu oli yksiosainen. Joukkue 1 Tulos Joukkue 2 Ottelu 1 Ottelu 2 Helsingin IFK 12–9 Porvoon Akilles 5–6 (4–3) 7–3 (3–1) Oulun Palloseura 4–8 Oulun Luistinseura 1–2 (0–0) 3–6 (1–3) == Pronssiottelu == Joukkue 1 Tulos Joukkue 2 Porvoon Akilles 4–3 ja. Oulun Palloseura == Loppuottelut == Joukkue 1 Tulos Joukkue 2 Ottelu 1 Ottelu 2 Helsingin IFK 6–13 Oulun Luistinseura 3–6 (1–1) 3–7 (0–5) ==Lopulliset sijoitukset== Sija Joukkue 1\. Oulun Luistinseura 2\. Helsingin IFK 3\. Porvoon Akilles 4\. Oulun Palloseura == Suomen mestarit == OLS: Jussi Mäkelä, Jukka Palinsaari, Jouni Taskila; Jari Huovinen, Kalevi Immonen, Pasi Kalliokoski, Tuomo Lämsä, Jari Löthman, Juha Niemikorpi, Timo Okkonen, Ari Rintala; Ilkka Alatalo, Matti Alatalo, Juha Krankkala, Kari Moilanen, Esa Määttä, Jukka Ohtonen; Asko Eskola, Eero Hamari, Risto Kontturi, Jari Loukkola, Jari Surakka. Valmentaja Reijo Karppinen. == Lähteet == * Urheilumme kasvot 12, sivu 128. Luokka:Jääpallon SM-sarja Luokka:Vuoden 1982 jääpallo Luokka:Vuoden 1981 jääpallo
Emmanuel Adetoyese Badejo

Emmanuel Adetoyese Badejo (s. 13. heinäkuuta 1961) on nigerialainen roomalaiskatolinen piispa. Hänet vihittiin papiksi Oyon hiippakuntaan 4. tammikuuta 1986 ja inkardinoitiin Osogbon hiippakuntaan 3. maaliskuuta 1995. Hänet nimitettiin Oyon koadjuuttoripiispaksi 14. elokuuta 2007. Piispaksi vihkiminen seurasi 20. lokakuuta. Pääkonsekraattorina toimi Julius Babatunde Adelakun, jota avustivat Gabriel 'Leke Abegunrin ja Michael Patrick Olatunji Fagun.Catholic-Hierarchy.org: Bishop Emmanuel Adetoyese Badejo Badejosta tuli Oyon piispa 4. marraskuuta 2009. == Lähteet == Luokka:Nigerialaiset papit Luokka:Katoliset piispat Luokka:Vuonna 1961 syntyneet Luokka:Elävät henkilöt
Michael Patrick Olatunji Fagun

Michael Patrick Olatunji Fagun (s. 17. huhtikuuta 1935 Agure) on nigerialainen roomalaiskatolinen piispa. Hänet vihittiin papiksi Ondon hiippakuntaan 4. heinäkuuta 1965 ja nimitettiin sen vihkipiispaksi sekä Casae Nigraen titulaaripiispaksi 28. kesäkuuta 1971. Piispaksi vihkiminen seurasi 10. lokakuuta. Pääkonsekraattorina toimi William Richard Field, jota avustivat Anthony Saliu Sanusi ja Lucas Olu Chukwuka Nwaezeapu.Catholic-Hierarchy.org: Bishop Michael Patrick Olatunji Fagun Fagun sai nimityksen Ekitin hiippakunnan piispaksi 30. heinäkuuta 1972. Hän toimi tässä virassa, kunnes jäi eläkkeelle 17. huhtikuuta 2010. == Lähteet == Luokka:Nigerialaiset papit Luokka:Katoliset piispat Luokka:Vuonna 1935 syntyneet Luokka:Elävät henkilöt
Felix Femi Ajakaye

Felix Femi Ajakaye (s. 25. toukokuuta 1962 Ibadan) on nigerialainen roomalaiskatolinen piispa. Hänet vihittiin papiksi Ekitin hiippakuntaan 4. heinäkuuta 1987 ja nimitettiin sen koadjuuttoripiispaksi 16. huhtikuuta 2008. Piispaksi vihkiminen seurasi 12. heinäkuuta. Pääkonsekraattorina toimi Michael Patrick Olatunji Fagun, jota avustivat Francis Folorunsho Clement Alonge ja Alfred Adewale Martins.Catholic-Hierarchy.org: Bishop Felix Femi Ajakaye 17\. huhtikuuta 2010 Ajakayesta tuli Ekitin piispa. == Lähteet == Luokka:Nigerialaiset papit Luokka:Katoliset piispat Luokka:Vuonna 1962 syntyneet Luokka:Elävät henkilöt
Mieletön maailma

Mieletön maailma on suomalainen viihdeohjelma, jota esittää televisiokanava MTV3. Sen juontajina toimivat aikaisemmin Keksijätehtaan juontajana toiminut Simo Frangen ja Keksijätehtaan tuomaristossa istunut Jethro Rostedt. Sarjassa esiintyy myös Tampereen positiivisimmaksi henkilöksi valittu Jama Jama. Ohjelmassa esitetään hauskoja kuvanauhapätkiä kotivideoiden tapaan sekä juontajien omia vitsejä. Sarja alkoi 17. syyskuuta 2011, ja sitä esitettiin lauantaisin kello 19.30 ja vuoden vaihteessa sunnuntaisin vaihtelevasti kello 19.30, 20.30 ja 21.30. Viimeinen jakso esitettiin 16. syyskuuta 2012. ==Lähteet== ==Aiheesta muualla== * Televisio-ohjelman viralliset sivut Luokka:Suomalaiset televisio-ohjelmat Luokka:Viihdeohjelmat
Nokia C2-06

Nokia C2-06 Touch and Type on matkapuhelinvalmistaja Nokian kesäkuussa 2011 julkaistu liukunäppäimistöllä ja kahdella SIM-korttipaikalla varustettu kosketusnäytöllinen matkapuhelin. == Tietoja == * Värivaihtoehdot: grafiitti, violetti ja kultaisen vaalea * FlashLite-tuki * Java MIDP 2.1 * Kalenteri, tehtäväluettelo, muistio, laskin, ääninauhuri ja kello * Ovi Chat * Nokia- selain == Lähteet == * Nokia C2-06 specifications - Nokia Europe * Nokia C2-06 - GSMArena C2-06 Touch and Type Luokka:Vuoden 2011 matkapuhelimet
Monarchy of Roses

Monarchy of Roses on Red Hot Chili Peppersin kappale albumilta I'm With You. Kappale on albumin toinen single ja se julkaistiin 14. marraskuuta 2011. Singlen Ison-Britannian promoversio ilmestyi 5. lokakuuta 2011 myyntiin ebayhin, kansikuvan ja kappalelistan kera. ==Kappale== Yhtyeen kitaristi Josh Klinghofferin mukaan kappale sai alkunsa basisti Flean keksimästä bassokuviosta, johon Klinghoffer alkoi soittaa omaa kitarariffiään. Kappaleen työnimenä oli "Disco Sabbath". ==Singlen kappaleet== Ison-Britannian promosingle #Monarchy of Roses (Albumi versio) - 4:14 #Monarchy of Roses (Radio edit) - 3:43 #Monarchy of Roses (Instrumentaalinen) - 4:12 ==Listasijoitukset== Lista Paras sijoitus Listaviikot Billboard: Alternative Songs 4 15 Billboard: Mainstream Rock 15 Billboard: Rock Songs 7 14 Canadian Active Rock Chart 8 15 Canadian Alternative Rock Chart 4 15 Ultratop 40 11 6 Ultratop 50 18 5 Japan Hot 100 31 5 ==Lähteet== Luokka:Red Hot Chili Peppersin kappaleet Luokka:Vuoden 2011 kappaleet
LÉ Maev

LÉ Maev (viirinumero 02) oli Irlannin laivaston Flower-luokan korvetti, joka alkujaan oli toisen maailmansodan aikana valmistunut Britannian kuninkaallisen laivaston korvetti HMS Oxlip. Se nimettiin Irlannin laivaston palvelukseen otettaessa helmikuussa 1947 Connachtin legendarisen kuningattaren mukaan Medbiksi, jolloin sen ensimmäiseksi päälliköksi nimettiin luutnantti W. Reidy.MacGinty, Tom s. 254 == Valmistus == Alus tilattiin 12. joulukuuta 1939 Inglisiltä, missä köli laskettiin 9. joulukuuta 1940. Alus laskettiin vesille 28. elokuuta 1941 nimellä HMS Oxlip (viirinumero K123) ja valmistui vielä saman vuoden lopulla 28. joulukuuta.Friedman, Norman s. 341 == Palvelus == Vuoden 1953 aikana aluksen masto vaihdettiin verkkorakenteiseen ja vuosikymmenen lopulla aluksen nelituumainen vaihdettiin Mk19-tykkiin. Samassa yhteydessä aluksen kansi pidennettiin ja sen messikannelle valmistettiin lisää majoitustiloja. 1960-luvun lopulla alus siirrettiin kalastuksenvalvontatehtäviin ja sen aseistus riisuttiin nelituumaista lukuun ottamatta. Alus myytiin romutettavaksi 23. maaliskuuta 1972. == Päälliköt == *Frank Bentley Collinson 3. marraskuuta 1941 - toukokuu 1942 *Charles William Leadbetter toukokuu 1942 - 10. huhtikuuta 1944 *John Kirke Craig 10. huhtikuuta 1944 - 12. kesäkuuta 1945 *Frederick John George Rice 12. kesäkuuta - 13. joulukuuta 1945 ==Lähteet == * * * === Viitteet === Luokka:Irlannin laivaston Flower-luokan korvetit
LÉ Cliona

LÉ Cliona (runkonumero 03) oli Irlannin laivaston Flower-luokan korvetti, joka oli toisen maailmansodan aikana valmistunut Britannian kuninkaallisen laivaston korvetti HMS Bellwort. Se nimettiin Irlannin laivaston palvelukseen otettaessa 3. helmikuuta 1947 Irlannin mytologian rakkauden jumalattareksi, jolloin sen ensimmäiseksi päälliköksi nimettiin luutnantti W. Reidy.MacGinty, Tom s. 254 == Valmistus == Alus tilattiin 12. joulukuuta 1939 työnumerolla J1160 George Brown and Companyltä Greenockista, missä köli laskettiin 17. syyskuuta 1940. Alus laskettiin vesille 11. elokuuta 1941, jolloin se nimettiin HMS Bellwortiksi viirinumerolla K114. Alus otettiin palvelukseen 26. marraskuuta 1941.Preston, Antony & Raven, Alan s. 56 == HMS Bellwort == HMS Bellwort ja HMS Armeria suojasivat 14. maaliskuuta 1943 9 000 sotilasta kuljettaneita joukkojenkuljetusaluksia Duchess of Richmondia, Ruysiä ja Sibajakia Lagosista saattueeseen WS27. Alus erkani 17. maaliskuuta Armerian kanssa saattueesta palaten Lagosiin.Munro, Archie s. 384 Alus oli poistettu aktiivipalveluksesta lokakuuhun 1945 mennessä. Se myytiin Irlannille 1946.Uboat.net - HMS Bellwort === Aluksen päälliköt === *Eric George Donald 1. syyskuuta 1941 - 17. syyskuuta 1942 *Norman Frederick René Gill 17. syyskuuta 1942 - 6. helmikuuta 1944 *Leslie Vernon Banks 6. helmikuuta 1944 - heinäkuu 1945 == LÉ Cliona == Vuoden 1953 aikana aluksen masto vaihdettiin verkkorakenteiseen, ja vuosikymmenen lopulla aluksen nelituumainen vaihdettiin Mk19-tykkiin. Samassa yhteydessä aluksen kantta pidennettiin ja sen messikannelle valmistettiin lisää majoitustiloja. 1960-luvun lopulla alus siirrettiin kalastuksenvalvontatehtäviin ja sen aseistus riisuttiin nelituumaista lukuun ottamatta. Alus myytiin romutettavaksi 2. marraskuuta 1970. ==Lähteet == * * * * === Viitteet === Luokka:Irlannin laivaston Flower- luokan korvetit Luokka:George Brown and Company
Henkikaartin Izmailovon rykmentti

Henkikaartin Izmailovon rykmentti () oli keisarillisen Venäjän armeijan vanhimpia kaartinrykmenttejä. Keisarinna Anna perusti rykmentin Moskovassa 22. syyskuuta 1730. Perustamispäätöksen taustalla oli keisarinnan joutuminen epäsuosioon Pietari I:n aiemmin perustamien Preobraženskin ja Semjonovin henkirykmenttien keskuudessa. Keisarinna valitsi rykmentin nimen hänelle rakkaan Izmailovon keisarillisen kartanon mukaan. Rykmentin ensimmäiseksi komentajaksi nimettiin kreivi Karl Gustav von Löwenwolde. Hänen jälkeensä ainoastaan keisarillisen perheen jäsenet toimivat rykmentin kunniapäällikköinä. Luokka:Rykmentit Luokka:Venäjän keisarillinen kaarti